WAVE แจง Trading Alert List หลังราคาหุ้นพุ่งแรง
WAVE แจงยังไม่มีพัฒนาการใดๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ หลังราคาหุ้นวานนี้ (5 พ.ย.) ปิดตลาด 6.50 บาท ปรับตัวขึ้น 1.10 บาทหรือ 20.37% มูลค่าซื้อขาย 165.31 ล้านบาท
6 พ.ย. 2558

บริษัท เวฟ เอ็นเตอร์เทนเมนท์ จำกัด (มหาชน) หรือ WAVE ระบุว่า ตามที่ตลาดหลักทรัพย์แห่งประเทศไทยได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ของบริษัท
เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน
ทั้งนี้ บริษัทชี้แจงว่าบริษัทมีพัฒนาการใดๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป
รวมทั้งบริษัทไม่ทราบถึงสาเหตุอื่นใดที่อาจส่งผลกระทบต่อการซื้อขาย และไม่มีสารสนเทศอื่นที่บริษัทต้องการชี้แจง
อนึ่ง ราคาหุ้น WAVEวานนี้ (5 พ.ย.) ปิดตลาด 6.50บาท ปรับตัวขึ้น 1.10บาทหรือ 20.37% มูลค่าซื้อขาย 165.31 ล้านบาท
 